open-index/open-wikipedia-markdown huggingface dataset:
Áno Kalentíni

**Áno Kalentíni** (; myös *Áno Kalendíni*) on Kreikan kylä, joka kuuluu hallinnollisesti Geórgios Karaïskákiin kuntaan, Ártan alueyksikköön ja Epeiroksen alueeseen. Aiemmin kylä kuului Irákleian kuntaan ja vuodesta 2011 lähtien Geórgios Karaïskákiin kunnan Irákleian kunnallisyksikköön. Kylän väkiluku on 40 (vuonna 2011). Áno Kalentíni on Geórgios Karaïskákiin kunnan kuntakeskus.

Áno Kalentíni sijaitsee noin 20 kilometriä Ártasta koilliseen. Se muodostaa myös laajemman kyläyhdyskunnan (Τοπική Κοινότητα Άνω Καλεντίνης, *Topikí Koinótita Áno Kalentínis*), johon kuuluvat varsinaisen Áno Kalentínin kylän lisäksi kylät Ágios Athanásios, Epáno Sési, Mégas Kámpos, Péra Kalentíni, Plakoutsaíika, Sési ja Varká. Koko yhdyskunnan väkiluku on 512.

## Lähteet
Agía Kyriakí (Ioánnina)

**Agía Kyriakí** () on Kreikan kylä, joka kuuluu hallinnollisesti Dodónin kuntaan, Ioánninan alueyksikköön ja Epeiroksen alueeseen. Aiemmin kylä kuului Ágios Dimítrioksen kuntaan ja vuodesta 2011 lähtien Dodónin kunnan Ágios Dimítrioksen kunnallisyksikköön. Kylä on osa Theriakísin kyläyhdyskuntaa. Kylän väkiluku on 83 (vuonna 2011).

Agía Kyriakí on Dodónin kunnan kuntakeskus. Kylä sijaitsee noin 16 kilometriä Ioánninasta etelään ja muodostuu maalaismaisemassa hajallaan olevista taloista sekä kunnantalosta.

## Lähteet
Antíparos (kylä)

**Antíparos** () eli **Chóra** (Χώρα) on Kreikan kylä, joka sijaitsee Antíparoksen saarella. Se kuuluu hallinnollisesti Antíparoksen kuntaan, Pároksen alueyksikköön ja Etelä-Egean saarten alueeseen. Kylän väkiluku on 1&nbsp;102 (vuonna 2011). Antíparoksen kylä on Antíparoksen saaren pääkylä ja Antíparoksen kunnan kuntakeskus.

Antíparoksen kylä sijaitsee Antíparoksen saaren koillisrannikolla saaren Pároksen puoleisessa osassa. Etäisyys Pároksen saarelle on vajaa 1,5 kilometriä. Kylä on saaren suurin asutus ja pääsatama. Kylän nähtävyyksiin kuuluvat muun muassa venetsialaisaikainen linna sekä vanhat kirkot.

## Lähteet
Apollonía (Sífnos)

**Apollonía** () eli **Chóra** (Χώρα) on Kreikan kylä, joka sijaitsee Sífnoksen saarella. Se kuuluu hallinnollisesti Sífnoksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 869 (vuonna 2011). Apollonía on Sífnoksen saaren pääkylä ja Sífnoksen kunnan kuntakeskus.

Apollonía sijaitsee sisämaassa saaren itäisissä keskiosissa. Kylä on nimetty Apollon-jumalan mukaan. Apollonía muodostaa myös laajemman kyläyhdyskunnan (Δημοτική Κοινότητα Απολλωνίας, *Dimotikí Koinótita Apollonías*), johon kuuluvat varsinaisen Apollonían kylän lisäksi läheiset kylät Chrysopigí, Fáros, Kamáres, Kástro, Káto Petáli, Platýs Gialós ja Vathý sekä Kitrianín saari. Koko yhdyskunnan väkiluku on 1&nbsp;691. Aivan Apollonían pohjoispuolella sijaitsee Artemónaksen kylä.

## Lähteet
Astypálaia (kylä)

**Astypálaia** (; myös transl. *Astypálea*) eli **Chóra** (Χώρα) on Kreikan kylä, joka sijaitsee Astypálaian saarella. Se kuuluu hallinnollisesti Astypálaian kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 1&nbsp;055 (vuonna 2011). Astypálaia on Astypálaian saaren pääkylä ja kunnan kuntakeskus.

Astypálaian kylä sijaitsee saaren kaakkoispuoliskon itärannikolla luonnonsatamalahden pohjukassa. Se on rakennettu kukkulan rinteelle. Antiikin aikana kukkula toimi Astypalaian kaupunkivaltion akropoliina eli linnavuorena. Nykyisin kukkulan huipulla on venetsialaisaikainen linna, joka tunnetaan nimellä Querinin linna. Linnassa on kaksi kirkkoa. Kylän rakennuskanta koostuu perinteisistä kykladisista valkoisista taloista. Kylän nähtävyyksiin kuuluu myös Astypálaian arkeologinen museo.

Astypálaian kylä on saaren pääsatama. Astypálaian lentoasema sijaitsee noin 12 kilometriä kylästä koilliseen.

## Lähteet
Megálo Chorió (Agathonísi)

**Megálo Chorió** (; ) eli **Agathonísi** (Αγαθονήσι) on Kreikan kylä, joka sijaitsee Agathonísin saarella. Se kuuluu hallinnollisesti Agathonísin kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 168 (vuonna 2011). Megálo Chorió on Agathonísin saaren pääkylä ja kunnan kuntakeskus.

## Lähteet
Megálo Chorió (Tílos)

**Megálo Chorió** (; ) on Kreikan kylä, joka sijaitsee Tíloksen saarella. Se kuuluu hallinnollisesti Tíloksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 241 (vuonna 2011). Megálo Chorió on Tíloksen saaren pääkylä ja Tíloksen kunnan kuntakeskus.

Megálo Chorió sijaitsee sisämaassa Tíloksen saaren pohjoisosissa noin seitsemän kilometriä saaren satamakylästä Livádiasta luoteeseen. Se on saaren toiseksi suurin asutus Livádian jälkeen. Megálo Chorió muodostaa myös laajemman kyläyhdyskunnan (Τοπική Κοινότητα Μεγάλου Χωρίου, *Topikí Koinótita Megálou Choríou*), johon kuuluvat varsinaisen Megálo Chorión kylän lisäksi kylät Ágios Antónios ja Éristos sekä Gáidaroksen saari. Koko yhdyskunnan väkiluku on 296.

Antiikin aikana kylän paikalla sijaitsi saaren poliksen eli kaupunkivaltion Teloksen kaupunkikeskus. Nykyinen kylä on rakennettu sen akropoliin eli nykyisen Ágios Stéfanoksen kukkulan rinteille. Kukkulan laella ovat 1400-luvulla rakennetun johanniittain ritarikunnan linnan rauniot.

## Lähteet
Delfinen-luokka

**Delfinen-luokka** oli Tanskan laivaston neljän sukellusveneen muodostama alusluokka, jonka alukset valmistettiin 1954-1964 ja poistettiin palveluksesta vuoteen 1990 mennessä.

## Alukset

## Lähteet

*

### Viitteet
Narhvalen-luokka

**Narhvalen-luokka** oli Tanskan laivaston kahden aluksen muodostama sukellusveneluokka, jonka alukset valmistettiin 1965-1970.

## Alukset
Luokan alukset olivat Tanskassa lisenssillä valmistettuja saksalaisia tyypin 205 -veneitä, jotka oli muutettu Tanskan laivaston vaatimusten mukaisiksi. Myöhemmin alukset modernisoitiin 1993-1996 vastaamaan Norjasta hankittuja Kobben-luokan aluksia, jolloin ne varustettiin Atlas PSU-83 kaikuluotaimilla, uusilla elektronisen sodankäynnin järjestelmillä sekä uusin akustoin.

## Lähteet
*

### Viitteet
Fry (kylä)

**Fry** (; myös *Fri*) eli **Kásos** (Κάσος) on Kreikan kylä, joka sijaitsee Kásoksen saarella. Se kuuluu hallinnollisesti Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen. Kylän väkiluku on 357 (vuonna 2011). Fry on Kásoksen saaren pääkylä ja Kásoksen kunnan kuntakeskus.

Fry sijaitsee Kásoksen saaren pohjoisrannikolla. Se on saaren pääsatama. Kásoksen lentoasema sijaitsee rannikolla kylän länsipuolella. Aivan Fryn kaakkoispuolella sijaitsee Panagían kylä, lounaispuolella Agía Marínan kylä.

Antiikin aikana kylän paikka toimi alun perin saaren poliksen eli kaupunkivaltion Kasoksen satamana ja myöhemmin ilmeisesti sen kaupunkikeskuksen paikkana.

## Lähteet
Íos (kylä)

**Íos** () eli **Chóra** (Χώρα) on Kreikan kylä, joka sijaitsee Íoksen saarella. Se kuuluu hallinnollisesti Íoksen kuntaan, Thíran alueyksikköön ja Etelä-Egean saarten alueeseen. Kylän väkiluku on 1&nbsp;754 (vuonna 2011). Kylä on Íoksen saaren pääkylä ja Íoksen kunnan kuntakeskus.

Íoksen kylä sijaitsee Íoksen saaren länsirannikolla luonnonsatamalahden pohjukassa. Kylä on rakennuskannaltaan hyvin perinteinen ja edustaa kykladista tyyliä. Kylän korkein kohta on kukkula nimeltä Panagía Gkremiótissa. Antiikin aikana se toimi Ioksen kaupungin akropoliina. Nykyisen sen huipulla ovat venetsialaisaikaisen linnan rauniot. Kylän nähtävyyksiin kuuluu myös Íoksen arkeologinen museo.

## Lähteet
Mýkonos (kaupunki)

**Mýkonos** (; myös *Míkonos*) eli **Chóra** (Χώρα) on Kreikan kaupunki, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kaupungin väkiluku on 3&nbsp;783 (vuonna 2011). Mýkonoksen kaupunki on Mýkonoksen saaren pääkaupunki ja Mýkonoksen kunnan kuntakeskus.

Mýkonoksen kaupunki sijaitsee Mýkonoksen saaren länsirannikolla luonnonsatamalahden ympärillä. Se on saaren suurin asutus ja pääsatama. Antiikin aikana kaupungin paikalla sijaitsi saaren poliksen eli kaupunkivaltion Mykonoksen kaupunkikeskus.

Kaupungin nähtävyyksiin kuuluvat muun muassa tyypillistä kykladista arkkitehtuuria edustavat Panagía Paraportianín kirkko sekä vanhat tuulimyllyt. Kaupungin rannalla sijaitsee ”Pikku-Venetsiaksi” kutsuttu alue, jonka talot on rakennettu aivan kiinni mereen venetsialaiseen tapaan. Kukkulalla on venetsialaisaikainen linna. Kaupungin nähtävyyksiin kuuluvat myös muun muassa Mýkonoksen arkeologinen museo ja Egeanmeren merenkulkumuseo.

Kaupungin uusi satama sijaitsee Toúrloksen kylässä noin 2,5 kilometriä kaupungista pohjoiseen. Mýkonoksen lentoasema sijaitsee aivan kaupungin kaakkoispuolella.

Mýkonos muodostaa myös laajemman kaupunkiyhdyskunnan (Δημοτική Κοινότητα Μυκονίων, *Dimotikí Koinótita Mykoníon*), johon kuuluvat varsinaisen Mýkonoksen kaupungin sekä Toúrloksen kylän lisäksi kylät Ágios Ioánnis Diakóftis, Ágios Stéfanos, Fáros Armenistís, Klouvás, Ornós, Platýs Gialós, Plintrí ja Psarroú, sekä saaret Báos eli Ágios Geórgios, Delos (*Dílos*), Kávouras, Marmaronísi, Prasonísian saaret (Krommýdi, Práso ja Sfontíli) sekä Ríneia. Koko yhdyskunnan väkiluku on 8&nbsp;397.

## Lähteet

## Aiheesta muualla
Paroikiá

**Paroikiá** (; myös *Parikiá*) eli **Páros** (Πάρος) eli **Chóra** (Χώρα) on Kreikan kaupunki, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kaupungin väkiluku on 4&nbsp;326 (vuonna 2011). Paroikiá on Pároksen saaren pääkaupunki ja Pároksen kunnan kuntakeskus.

Paroikiá on Pároksen suurin asutus sekä kaupallinen ja kulttuurinen keskus ja pääsatama.

## Maantiede

Paroikiá sijaitsee Pároksen saaren länsirannikolla luonnonsatamalahden rannalla. Paroikiá muodostaa myös laajemman Páros-nimisen kaupunkiyhdyskunnan (Δημοτική Κοινότητα Πάρου, *Dimotikí Koinótita Párou*), johon kuuluvat varsinaisen Paroikián kaupungin lisäksi kylät Ágios Charálampos, Chorioudáki, Élitas, Glysídia, Kakápetra, Kalámi, Kamáres, Kámpos, Koukoumavlés, Krotíri, Parásporos, Poúnta, Sarakíniko, Sotíres, Vouniá ja Voutákos, Moní Christoú Dásous -luostari sekä saari Ágios Spyrídonas. Koko yhdyskunnan väkiluku on 6&nbsp;058.

## Historia

### Antiikki

Paroikiá on rakennettu samalle paikalle kuin saaren antiikin aikaisen kaupunkivaltion eli poliksen keskus Paros, ja se on ollut asuttu viimeistään 1000-luvun eaa. alkupuolelta. Sen asuttajat olivat kreikkalaisen perinteen mukaan alun perin arkadialaisia ja myöhemmin joonialaisia. Kaupunki vaurastui erityisesti saaren tunnetun marmorin viennillä, ja perusti omia siirtokuntia muun muassa Thasokseen ja Parioniin. 400-luvun eaa. alussa Paros oli Persian vallan alla ja myöhemmin Ateenan alaisuudessa.

Antiikin Paroksen akropoliina eli linnavuorena toimi nykyisen kaupungin vanhankaupungin kukkula, jolla sijaitsee keskiajalla venetsialaisvallan aikana rakennettu linna (*Kástro*). Kukkulalla sekä eri puolilla kaupunkia ja sen ympäristöä on lukuisia antiikin aikaisia jäänteitä.

### Myöhempi historia

Kaupunki säilyi olemassa myöhäisantiikista bysanttilaiselle keskiajalle, joskin huomattavasti antiikin aikaista pienempänä. Antiikin aikaiselle linnavuorelle rakennettiin 1200-luvulla venetsialainen linna, johon käytettiin myös antiikin aikaisten temppeleiden ja rakennusten osia.

## Nähtävyydet ja liikenne

Kaupungin vanha rakennusranta on perinteisiä kykladisia valkoisia taloja. Nähtävyyksiin kuuluvat Kástron raunioiden lisäksi Delionin eli Deloksen jumalten (tärkeimpinä Apollon ja Artemis) pyhäkön sekä Pythionin ja Asklepieionin rauniot, bysanttilaisaikainen Panagía Ekatontapylianín kirkko museoineen sekä Kástron Pyhän Konstantinuksen kirkko (*Ágios Konstantínos*). Kaupungissa toimii myös Pároksen arkeologinen museo.

Paroikián satamasta on yhteys Pireukseen sekä lähisaarille, kuten Náxokseen. Pároksen lentoasema sijaitsee noin 10 kilometriä kaupungista etelälounaaseen.

## Lähteet

## Aiheesta muualla
Pláka (Mílos)

**Pláka** () eli **Mílos** (Μήλος; myös *Melos*) on Kreikan kylä, joka sijaitsee Míloksen saarella. Se kuuluu hallinnollisesti Míloksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 749 (vuonna 2011). Pláka on Míloksen saaren pääkylä ja Míloksen kunnan kuntakeskus.

Pláka sijaitsee Míloksen saaren pohjoisosassa. Sieltä on matkaa Míloksen satamakylään Adámantakseen noin neljä kilometriä. Kylä syntyi 1800-luvulla aiemman pääkylän Chóran tuhouduttua. Plákassa toimii Míloksen arkeologinen museo. Míloksen lentoasema sijaitsee noin kahdeksan kilometriä kylästä kaakkoon.

Pláka muodostaa myös laajemman kyläyhdyskunnan (Τοπική Κοινότητα Μήλου, *Topikí Koinótita Mílou*), johon kuuluvat varsinaisen Plákan kylän lisäksi kylät Aretí, Empoureiós, Fourkovoúni, Fyropótamos, Kípos, Provatás, Psathádika, Raláki Chálakos ja Xylokeratiá, sekä saaret Akráthi, Anánes, Antímilos ja Paximádi. Koko yhdyskunnan väkiluku on 819.

## Lähteet

## Aiheesta muualla
Yuezhit

**Yuezhit** () oli indoeurooppalainen nomadiryhmä, joka eli Keski-Kiinassa Han-dynastian alkaessa noin 200–100 eaa. Heitä kutsuttiin nimellä Da Yuezhi. Heidän vihollisiaan olivat Xiongnut, jotka kukistivat Yuezhin sotajoukot 202 eaa. Tämän johdosta Yuezhit pakenivat länteen. Xiongnut kukistivat Yuezhin armeijan myös 177 eaa., jolloin osa Yuezhi-heimosta joutui Xiongnu-valtakunnan alaisuuteen. Osa Yuezhi-heimosta muutti Xiongnujen uhan takia vielä kauemmaksi länteen ja samalla he itse hyökkäsivät skyyttejä (sakat) vastaan. He etenivät Baktriaan ja Sogdianaan saakka vallaten Kreikkalais-baktrialaisen kuningaskunnan. Tällöin he perustivat Kušana-valtakunnan. Myöhemmin myös Intialais-kreikkalainen kuningaskunta joutui Kušana-valtakunnan alaisuuteen.

## Lähteet

## Aiheesta muualla
* http://fi.clearharmony.net/articles/a6756-Zhang-Qiang-Silkkitien-edellakavija.html
Boisen osavaltionyliopisto

**Boisen osavaltionyliopisto** (*Boise State University*) on yksityinen yliopisto Boisessa, Idahon osavaltiossa Yhdysvalloissa. Yliopisto on perustettu vuonna 1932, ja vuonna 2014 siellä opiskeli yli 20 000 opiskelijaa, mikä tekee Boise Statesta Idahon suurimman yliopiston.

Boisen osavaltionyliopistoa edustavat NCAA:n alaisessa yliopistourheilussa Boise State Broncos -nimellä kulkevat joukkueet. Perinteisesti yliopistolla on ollut vahva edustus amerikkalaisessa jalkapallossa.

## Tunnettuja entisiä opiskelijoita
* Earl Boen, näyttelijä
* Frank Church, poliitikko, senaattori 1957–1981
* Butch Otter, poliitikko, Idahon 32. kuvernööri
* Tera Patrick, näyttelijä

## Lähteet

## Aiheesta muualla
Academia Sinica

**Academia Sinica** () on yksi Taiwanin johtavista akatemioista. Sen päämaja sijaitsee maan pääkaupunki Taipeissa.

## Historia

Academia Sinica perustettiin Kiinan tasavallan aikana vuonna 1928 Nanjingin kaupungissa. Kansallismieliset siirtyivät Taiwaniin kommunistien ottaessa vallan Kiinan mannermaalla sisällissodan seurauksena vuonna 1949. Academia Sinica siirtyi heidän mukanaan ja aloitti toimintansa uudelleen Taipeissa. Akatemian toiminta kasvoi ensin hitaasti budjettivaikeuksien ja poliittisen epävakauden takia. Kasvu alkoi, kun akatemiaan investoitiin enemmän etenkin entisen rehtori Yuan T. Leen virkakaudella. Nykyisenä presidenttinä toimii James C. Liao. Hänet valittiin tehtävään vuonna 2016.

## Toiminta

Hallinnollisesti Academia Sinica on Taiwanin presidentinkanslian alaisuudessa, mutta se on muuten pitkälti itsenäinen tutkimustyön tekemisessä. Akatemian viralliset tavoitteet ovat tehdä akateemista tutkimusta luonnontieteissä, humanistisissa tieteissä ja yhteiskuntatieteissä, sekä ohjeistaa ja tukea akateemisen tason nousua Taiwanissa.

Academia Sinicaan kuuluu 269 akateemikkoa ja 2&nbsp;054 opiskelijaa, joista noin puolet suorittaa tohtorintutkintoa. Akateemikko on puolestaan myönnetty arvonimi, joka ei edellytä varsinaisia yhteyksiä akatemiaan. Academia Sinica julkaisee joitakin tieteellisiä julkaisuja, kuten *Zoological Studies* ja *Statistica Sinica*.

## Lähteet

## Aiheesta muualla

*Academia Sinican nettisivut
Westport

**Westport** on usean paikan nimi:

*Westport, Englanti
*Westport, entinen kylä ja nykyään osa Malmesburya, Englanti
*Westport, Irlanti
*Westport, Kanadan Nova Scotia
*Westport, Kanadan Ontario
*Westport, Kanadan Newfoundland ja Labrador
*Westport, Uusi Seelanti
*Westport, Yhdysvaltojen Connecticut
*Westport, Yhdysvaltojen Etelä-Dakota
*Westport, Yhdysvaltojen Indiana
*Westport, Yhdysvaltojen Massachusetts
*Westport, Yhdysvaltojen Minnesota
*Westport, Yhdysvaltojen New York
*Westport, Yhdysvaltojen Oklahoma
*Westport, Yhdysvaltojen Washington
*Westport, Yhdysvaltojen Wisconsin
Washingtonin yliopisto

**Washingtonin yliopisto** (*University of Washington*) on julkinen yliopisto Seattlessa, Washingtonin osavaltiossa Yhdysvalloissa. Yliopisto on perustettu vuonna 1861, ja vuonna 2014 siellä opiskeli yli 45 000 opiskelijaa. Washingtonin yliopisto luetaan useimmiten kuuluvaksi Public Ivy -yliopistoihin. Yliopiston lääketieteellinen tiedekunta on yksi maailman maineikkaimmista.

NCAA:n alaisessa yliopistourheilussa yliopistoa edustavat joukkueet nimellä Washington Huskies.

## Tunnettuja entisiä opiskelijoita

* Michael Anderson, NASA:n astronautti, menehtyi vuonna 2003 Columbian lennolla STS-107
* Michael Barratt, NASA:n astronautti ja lääkäri
* Ted Bundy, sarjamurhaaja
* Dyan Cannon, näyttelijä, kaksinkertainen Oscar-ehdokas
* Dale Chihuly, lasitaiteilija
* Chuck Close, taidemaalari ja valokuvaaja
* Bonnie Dunbar, entinen astronautti ja viiden avaruussukkulalennon veteraani
* Anna Faris, näyttelijä
* Kenny G (oikealta nimeltään Kenneth Gorelick), saksofonisti
* Steven Holl, arkkitehti, mm. Kiasman suunnittelija
* Bruce Lee, taistelulajiekspertti ja näyttelijä
* Ryan Lewis, musiikkituottaja, tunnettu työstään Macklemoren kanssa
* Tim Lincecum, baseballpelaaja
* Kyle MacLachlan, näyttelijä, kaksinkertainen Emmy-voittaja
* Hope Solo, jalkapallomaalivahti, olympiavoittaja ja yksi maailman tunnetuimmista naisjalkapalloilijoista
* Joe Sutter, lentokonevalmistaja Boeingin entinen pääsuunnittelija
* Ivan A. Taslimson, arkkitehti
* Dafydd Williams, kanadalainen CSA:n astronautti ja lääkäri
* Minoru Yamasaki, arkkitehti, mm. World Trade Center -kaksoistornien suunnittelija

### Nobel-palkitut

* Linda B. Buck, fysiologian ja biofysiologian tutkija, Nobelin lääketieteen palkinnon saaja 2004
* George H. Hitchings, farmakologi, Nobelin lääketieteen palkinnon saaja 1988
* Martin Rodbell, biokemisti, Nobelin lääketieteen palkinnon saaja 1994
* George Stigler, taloustieteilijä, Nobelin taloustieteen palkinnon saaja 1982

### Pulitzer-palkitut
* William Bolcom, säveltäjä ja pianisti, kaksinkertainen Grammy-voittaja sekä musiikin Pulitzer-palkinnon saaja 1988
* Timothy Egan, journalisti, kansallisten asioiden raportoinnin Pulitzer-palkinnon saaja 2001
* Edwin O. Guthman, journalisti, kansallisten asioiden raportoinnin Pulitzer-palkinnon saaja 1950
* David Horsey, pilapiirtäjä, kaksikertainen poliittisten pilapiirrosten Pulitzer-palkinnon saaja
* Mike Luckovich, pilapiirtäjä, kaksikertainen poliittisten pilapiirrosten Pulitzer-palkinnon saaja
* Peter Rinearson, journalisti ja kirjailija, erikoisartikkelin Pulitzer-palkinnon saaja 1984
* Marilynne Robinson, kirjailija, fiktion Pulitzer-palkinnon saaja 2005
* James Wright, runoilija, runouden Pulitzer-palkinnon saaja 1972

## Aiheesta muualla
Apsidi (tähtitiede)

**Apsidi** on tähtitieteessä keskuskappaletta kiertävän taivaankappaleen kiertoradan piste, jossa etäisyys keskuskappaleesta on suurin tai pienin. Näitä pisteitä yhdistää apsidiviiva. Peri-alkuiset apsidit tarkoittavat ratapistettä, jossa kiertolainen on lähimpänä kiertämäänsä kappaletta. Vastaavasi ap- tai apo-alkuiset apsidit ovat ratapisteitä, joissa kiertolainen on kauimpana kiertämästään kappaleesta. Etuliitteisiin liitetään apsidinimityksissä loppuosa, joka kuvaa kierrettävää kappaletta.

*Aurinkoa kiertävillä kappaleilla aurinkoa lähin piste on **[[periheli]]**, ja kauimmainen **[[apheli]]**.
*Muiden planeettakuntien tähdillä vastaavat termit ovat **periastroni** ja **apastroni**.
*Maata kiertävillä satelliiteilla ja Kuulla radan Maata lähin piste on **perigeum** ja kauimmainen **apogeum**.
*Kiertoratoja yleisesti käsitellessä kierrettävää kappaletta lähin piste on **periapsis** ja kauimmainen **apoapsis**.

## Lähteet
* Honkala, Juho (toim.): Tähtitieteen sanakirja. Wsoy 1999. 
### Viitteet
Valérie Grenier

**Valérie Grenier** (s. 30. lokakuuta 1996) on kanadalainen alppihiihtäjä, joka edustaa Mont Tremblantia.

Alppihiihdon maailmancupissa Grenier kilpaili ensimmäisen kerran Lake Louisen supersuurpujottelussa joulukuussa 2014 sijoittuen 32:nneksi. Ensimmäiset maailmancupin pisteensä hän saavutti tammikuussa 2015 oltuaan 13:s Sankt Moritzin supersuurpujottelussa. Kymmenen parhaan joukkoon hän sijoittui ensimmäisen kerran joulukuussa 2018 oltuaan Lake Louisen supersuurpujottelussa viides. Kolmen parhaan joukkoon ja samalla ensimmäiseen voittoonsa hän laski tammikuussa 2023 Kranjska Goran suurpujottelussa. Hän oli samalla kaudella kolmas Soldeun suurpujottelussa. Grenier voitti Kranjska Goran suurpujottelun jälleen tammikuussa 2024; jälkimmäisen laskun radan oli suunnitellut hänen valmentajansa Pierre Miniotti. Tammikuussa 2024 hän saavutti Cortina d'Ampezzon ensimmäisessä syöksylaskussa jaetun kolmannen sijan yhdessä Christina Agerin ja Sofia Goggian kanssa. Joulukuussa 2025 hän sijoittui Tremblantin ensimmäisessä suurpujottelussa kolmanneksi. Maaliskuussa 2026 hän voitti Lillehammerin suurpujottelun,

Grenier saavutti nuorten MM-kilpailuissa kultaa syöksylaskussa ja hopeaa supersuurpujottelussa 2016 sekä pronssia suurpujottelussa 2015. Vailin / Beaver Creekin MM-kilpailuissa 2015 Grenier sijoittui supersuurpujottelussa 19:nneksi. Sankt Moritzin MM-kilpailuissa 2017 hän oli alppiyhdistetyssä yhdestoista. Pyeongchangin olympialaisissa 2018 hän sijoittui yhdistetyssä kuudenneksi. Courchevelin / Méribelin MM-kilpailuissa 2023 hän saavutti pronssia joukkuekilpailussa ja oli alppiyhdistetyssä neljästoista. Saalbachin MM-kilpailuissa 2025 hän sijoittui suurpujottelussa 14:nneksi. Milanon ja Cortinan olympialaisissa 2026 hän oli suurpujottelussa kolmastoista.

## Maailmancupin osakilpailuissa kolmen parhaan joukossa

## Lähteet
Moskovan ePrix 2015

**Moskovan ePrix 2015** eli **2015 Moscow ePrix** oli Formula E -sarjan kauden 2014–2015 yhdeksäs osakilpailu. Kilpailu ajettiin 6. kesäkuuta Moskovan Kremlin alueella Moskovassa, Venäjällä. Kilpailun voitti Nelson Piquet Radalla kilpailtiin ensimmäistä ja toistaiseksi viimeistä kertaa, koska kisajärjestäjien kanssa ei päästy sopuun katujen sulkemisesta kilpailun ajaksi.

## Aika-ajot
Jokainen kuljettaja oli arvottu yhteen neljästä aika-ajo ryhmästä. Jokaisella aika-ajo ryhmällä oli 10 minuuttia aikaa radalla ja tämän aikana heidän tarkoitus oli ajaa mahdollisimman nopea aika. Jean-Eric Vergne ajoi paalupaikalle.

## Muuta
*Justin Wilsonin debyyttikilpailu Formula E -sarjassa Andretilla.
*Antonio García teki paluun sarjaan China Racing -tallissa korvaten Charles Picin.

## Sijoitukset kilpailun jälkeen
;Kuljettajien pisteet

;Valmistajien pisteet

* **Huom!**: Vain viiden parhaan sijoitukset sisällytetty.

## Lähteet
Maria Therese Tviberg

**Maria Therese Tviberg** (s. 7. huhtikuuta 1994) on norjalainen alppihiihtäjä.

Nuorten MM-kilpailuissa Tviberg saavutti hopeaa alppiyhdistetyssä 2013 ja syöksylaskussa 2015. Vailin / Beaver Creekin MM-kilpailuissa 2015 Tviberg sijoittui supersuurpujottelussa 25:nneksi ja syöksylaskussa 27:nneksi. Sankt Moritzin MM-kilpailuissa 2017 hän oli alppiyhdistetyssä 14:s sekä supersuurpujottelussa ja syöksylaskussa 25:s. Pekingin olympialaisissa 2022 hän saavutti joukkuekilpailussa pronssia ja sijoittui suurpujottelussa 12:nneksi. Courchevelin / Méribelin MM-kilpailuissa 2023 Tviberg voitti kultaa parisuurpujottelussa ja hopeaa joukkuekilpailussa.

Alppihiihdon maailmancupissa Tviberg kilpaili ensimmäisen kerran Sankt Moritzn syöksylaskussa tammikuussa 2015 sijoittuen 16:nneksi. Kymmenen parhaan joukkoon hän sijoittui ensimmäisen kerran oltuaan kymmenes Crans-Montanan alppiyhdistetyssä helmikuussa 2017. Parhaimmillaan hän on sijoittunut viidenneksi Söldenin suurpujottelussa lokakuussa 2021.

## Lähteet
Leona Popović

**Leona Popović** (s. 13. marraskuuta 1997) on kroatialainen alppihiihtäjä, joka edustaa SK Rijekaa. Hän on yltänyt maailmancupin pujottelussa kahdesti toiseksi.

Euroopan nuorten olympiafestivaaleilla tammikuussa 2015 Popović saavutti kultaa pujottelussa. Vailin / Beaver Creekin MM-kilpailuissa 2015 Popović sijoittui pujottelussa 27:nneksi, supersuurpujottelussa 30:nneksi, syöksylaskussa 36:nneksi ja suurpujottelussa 37:nneksi. St. Moritzin MM-kilpailuissa 2017 hän oli joukkuekilpailussa yhdeksäs. Pyeongchangin olympialaisissa 2018 hänen suurpujottelusuorituksensa päättyi keskeytykseen ensimmäisellä kierroksella. Cortina d'Ampezzon MM-kilpailuissa 2021 hän oli pujottelussa 21:s ja suurpujottelussa 25:s. Pekingin olympialaisissa 2022 hän sijoittui pujottelussa 23:nneksi ja  2023 Courchevelin / Méribelin MM-kilpailuissa 17:nneksi.

Alppihiihdon maailmancupissa Popović kilpaili ensimmäisen kerran Zagrebin pujottelussa tammikuussa 2015. Ensimmäiset maailmancupin pisteensä hän saavutti helmikuussa 2017 oltuaan Crans Montanan alppiyhdistetyssä 18:s. Kymmenen parhaan joukkoon hän sijoittui ensimmäisen kerran oltuaan seitsemäs Zagrebin pujottelussa tammikuussa 2022. Ensimmäisen palkintosijansa hän saavutti oltuaan toinen Soldeun pujottelussa maaliskuussa 2023. Marraskuussa 2023 hän sijoittui Levin jälkimmäisessä pujottelussa toiseksi.

## Lähteet
Queen (elokuva)

**Queen** on vuonna 2014 ensi-iltansa saanut intialainen hindinkielinen draamakomediaelokuva, jonka on ohjannut Vishal Bhardwaj ja tuottanut Anurag Kashyap ja Vikramaditya Motwane. Pääroolia näyttelee Kangana Ranaut ja sivurooleja näyttelevät Rajkummar Rao ja Lisa Haydon. Elokuvassa epävarma delhiläistyttö Rani lähtee yksin häämatkalleen Pariisiin ja Amsterdamiin sulhasensa peruttua häät.

*Queen* sai ensi-iltansa 7. maaliskuuta 2014, ja keräsi ylistystä kriitikoilta erityisesti Ranautin roolisuorituksen vuoksi. Se oli myös kaupallinen menestys. Elokuva voitti kuusi Filmfare Awards -palkintoa, muun muassa parhaasta elokuvasta, ohjauksesta ja naispääosasta.

## Näyttelijät

## Soundtrack

## Lähteet

## Aiheesta muualla

* Virallinen sivusto  
* 
*
Fysiikka ja tao

**Fysiikka ja tao: tutkimus nykyajan fysiikan ja itämaisen mystiikan yhteneväisyyksistä** on fyysikko Fritjof Capran kirjoittama ja Shambhala Publicationsin (Berkeley, California)  vuonna 1975 julkaisema kirja. Kirja oli myyntilistojen kärjessä Yhdysvalloissa ja se on julkaistu 23 kielelle 43 painoksena. Neljäs painos julkaistiin englanniksi vuonna 2000.

## Tausta

Seuraava yhteenveto kirjasta *Fysiikka ja tao* havainnollistaa Capran motivaatiota kirjansa kirjoittamiseksi.

Ensimmäisen painoksen esipuheen mukaan Capra käy kamppailua teoreettisen fysiikan ja itämaisen mystiikan yhteen­sopivuudesta. Capra sai aluksi apua omalle polulleen niin kutsutuilta psykedeeleiltä. Ensimmäinen psykedeelinen kokemuksensa oli  "niin vaikuttava, että puhkesin kyyneleisiin, samanaikaisesti, kuten Castaneda, vuodatin ajatukseni paperille". (p.&nbsp;12, 4th ed.)

Myöhemmin Capra käsi keskustelun ideoistaan Werner Heisenbergin kanssa  1972, kuten hän mainitsee seuraavassa haastatteluotteessa:

Näiden vaikutteiden johdosta Bohr otti Yin-yang-symbolin osaksi perheensä vaakunaa, kun hänet lyötiin ritariksi vuonna 1947.

*Fysiikka ja tao* -kirjan jälkeen Capra kirjoitti samaa aihepiiriä koskettavia kirjoja kuten *[[The Hidden Connection]]*, *The Turning Point* ja *[[The Web of Life]]* , joissa Capra laajensi argumenttia, kuinka Itämainen mystiikka ja nykypäivän tieteelliset löydökset ovat yhteydessä toisiinsa ja kuinka itämainen mystiikka saattaa myös omata vastaukset eräisiin nykypäivän suurimpiin tieteellisiin haasteisiin.

Kirjaa edelsi R. G. H. Siun essee *The Tao of Science: an Essay on Western Knowledge and Eastern Wisdom*, jonka MIT Press julkaisi ensin vuonna 1957 ja myöhemmin 1964.

## Painokset

**The Tao of Physics*, Fritjof Capra, Shambhala Publications, 1. painos 1975
*Shambhala, 2. painos 1983:  Bantam reprint 1985: 
*Shambhala, 3. painos 1991: 
*Shambhala, 4.painos 2000: 
*Audio Renaissance, 1990 äänikasettinauha: 
*Audio Renaissance, 2004 levy, lyhennetty: 

## Katso myös
* Kvanttimystiikka
* Tao

## Lähteet
*
*
*
### Viitteet
Lappisenjärvi

**Lappisenjärvi** on järvi Kauhavan Kortesjärvellä Lappajärven kunnan rajalla. Sen rantaviivan pituus on 3,9&nbsp;km ja pinta-ala 77,1 hehtaaria. Siihen on istutettu kuhaa, siikaa sekä planktonsiikaa.

## Lähteet
Doug Ducey

**Douglas A. ”Doug” Ducey** (s. 9. huhtikuuta 1964) on yhdysvaltalainen poliitikko, joka on toiminut Arizonan kuvernöörinä 5. tammikuuta 2015 alkaen. Hän kuuluu republikaaniseen puolueeseen. Ennen kuvernöörinä toimimistaan Ducey toimi Arizonan osavaltion rahastonhoitajana 3. tammikuuta 2011 – 5. tammikuuta 2015. Ennen poliittista uraansa hän on toiminut muun muassa Cold Stone Creamery -jäätelöbaariketjun toimitusjohtajana.

## Lähteet
Jemenin maakunnat

**Jemenin maakunnat** ( , muḥāfaẓa) ovat Jemenin ylin alueellinen hallintoyksikkö. Maa jakautuu 22 maakuntaan, jotka jakautuvat edelleen 333 piirikuntaan. Piirikunnat jakautuvat vielä 2&nbsp;210 paikallishallinnon yksikköön nimeltään *uzla*.

## Luettelo maakunnista

## Historia
Jemenin maakunnat ovat perua Pohjois-Jemenin ja Etelä-Jemenin ajoilta. Pohjois-Jemenin arabitasavalta perustettiin vuonna 1963, jolloin maa jaettiin seitsemään maakuntaan, jotka olivat Hodeida, Hajjah, Ibb, Rida, Saada, Sanaa ja Taizz. Etelä-Jemenin demokraattinen tasavalta itsenäistyi vuonna 1967, jolloin maahan perustettiin maakunnat Aden, Lahij, Abyan, Šabwa, Hadramaut, Mahra ja Thamud.

### Aikajana
*1973: Pohjois-Jemenin Ridan maakunta jaettiin Dhamariksi ja Al Baydaksi.
*1980: Etelä-Jemenin Thamudin maakunta yhdistettiin Hadramautiin.
*1984: Pohjois-Jemeniin perustettiin Al Jawf, Al Mahwit ja Marib.
*1994: Sanaan kaupunki erotettiin Sanaan maakunnasta ja siitä muodostettiin Amanat al Asiman maakunta.
*1998: Amran muodostettiin osista Al Mahwitia, Hajjahia ja Sanaata.
*1998: Al Dali muodostettiin osista Ibbiä, Lahijia ja Taizzia.
*2000: Sokotran saaristo siirrettiin Adenin maakunnasta osaksi Hadramautia.
*2004: Raiman maakunta erotettiin Sanaan maakunnasta
*2013: Sokotran maakunta erotettiin Hadramautista.

## Lähteet
Voitto tai Valhalla

**Voitto vai Valhalla** on suomalaisen black metal -yhtye Goatmoonin viides studioalbumi. Se julkaistiin 7. syyskuuta 2014 levymerkillä Werewolf Records.

## Kappaleet
#
#
#
#
#
#
#
#
#
#

## Kokoonpano
* BlackGoat – akustinen kitara, laulu
* Stormheit – bassokitara

## Aiheesta muualla
* 
*
One Way Out: Live at the Beacon Theatre

**One Way Out: Live at the Beacon Theatre** on Amerikkalaisen rock yhtye The Allman Brothers Bandin livelevy.  

## Kappaleet
### Levy yksi
# 
# 
# 
# 
# 
# 
# 
# 
#  (sisältää rumpu soolon 5.36 )

### Levy kaksi
# 
# 
# 
# 
# 
# 
# 
# 
# 

## Kokoonpano
* Gregg Allman – Hammond B-3 urut, piano, akustinen kitara, laulu
* Jaimoe – rummut (vasen kanava)
* Butch Trucks – rummut (oikea kanava)
* Warren Haynes – soolokitara, slide guitars (oikea kanava), laulu, taustalaulu
* Marc Quinones – congat, lyömäsoittimet, taustalaulu
* Oteil Burbridge – basso
* Derek Trucks – soolokitara, slide guitars (vasen kanava)

## Arviot
* Allmusic:  

## Lähteet
Hittin’ the Note

**Hittin' the Note** on yhdysvaltalaisen rockyhtye The Allman Brothers Bandin levy vuodelta 2003.  

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Gregg Allman – Hammond B-3 urut, piano, klavinetti, laulu
* Butch Trucks – rummut
* Jai Johanny Johanson – rummut
* Warren Haynes – soolokitara, akustinen kitara, slide-, akustinen slide guitars (vasen kanava), laulu, taustalaulu
* Marc Quiñones – congat, lyömäsoittimet
* Oteil Burbridge – basso
* Derek Trucks – soolokitara, slide-,  akustinen slide guitars (oikea kanava)

## Arviot
* Allmusic:  

## Lähteet
Paavo Tyrväinen

**Paavo Veikko Olavi Tyrväinen** (s. 23. tammikuuta 1952 Hankasalmi) on suomalainen yhteiskuntatieteiden maisteri, joka toimi usean eri kunnan johtajana sekä Paimion ja Kurikan kaupunginjohtajana. 

Paavo Tyrväinen syntyi maanviljelijä Eino Tyrväisen ja emäntä Aili Koivumäen perheeseen. Tyrväinen valmistui merkantiksi 1970, tuli ylioppilaaksi 1981 ja suoritti yhteiskuntatieteiden maisterin tutkinnon Jyväskylän yliopistossa 1988. Hän toimi verohallinnon palveluksessa 1971–1988 ja kunnanjohtajana Kestilässä 1988–1990, Sonkajärvellä 1990–1996, Liperissä 1996–2002 ja Luumäellä 2004–2008. Paimion kaupunginjohtaja Tyrväinen oli 2002–2004, Kurikan kaupunginjohtajaksi hän tuli vuonna 2009. Kurikan kaupunginvaltuuston valitessa kaupunginjohtajan vuonna 2008 hän sai 22 ääntä 43:sta. Vuonna 2014 Tyrväinen valittiin Suomen kuntajohtajat ry:n hallituksen puheenjohtajaksi. 

Tyrväisen piti jäädä eläkkeelle maaliskuussa 2015, mutta  hänen sopimustaan jatkettiin vuoden 2015 loppuun. Tyrväisen seuraajaksi  valittiin Anna-Kaisa Pusa.

## Lähteet
Peakin’ at the Beacon

**Peakin' at the Beacon** on yhdysvaltalaisen rockyhtye The Allman Brothers Bandin livelevy vuodelta 2000.  

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Gregg Allman – urut, piano, akustinen kitara, laulu
* Dickey Betts – kitara, laulu
* Derek Trucks – kitara
* Oteil Burbridge – basso
* Butch Trucks – rummut, lyömäsoittimet
* Jaimoe – rummut, lyömäsoittimet
* Marc Quiñones – congat, lyömäsoittimet, laulu

## Arviot
* Allmusic:  

## Lähteet
KNM Kinn (S316)

**KNM Kinn** (runkonumero S316) oli Norjan laivaston Kobben-luokan sukellusvene.

## Valmistus

Alus tilattiin Thyssen Nordseewerkeltä Emdenistä, missä köli laskettiin 1960. Se laskettiin vesille 30. marraskuuta 1963 ja valmistui 8. huhtikuuta 1964.

## Palvelus
Alus poistettiin palveluksesta 1982 ja upotettiin 1990 Bjørnafjordiin.

## Lähteet
*

### Viitteet
An Evening with the Allman Brothers Band: 2nd Set

**An Evening with the Allman Brothers Band: 2nd Set** on Amerikkalaisen rock yhtye The Allman Brothers Bandin livelevy.  

## Kappaleet
# 
# 
# 
# 
# 
# 
# 
# 

Raidat 1, 3, 4, 6, 7 nauhoitettu Garden State Arts Center Holmdel, NJ 16. elokuuta 1994.
Raidat 2 ja 8 nauhoitettu Walnut Creek Amphitheatre, Raleigh, NC 1. heinäkuuta 1994.
Raita 5 nauhoitettu R&R Club Los Angeles, CA 11. kesäkuuta 1992.

## Kokoonpano
* Gregg Allman – Hammond B-3 urut, akustinen kitara, laulu
* Dickey Betts – soolo- ja komppikitara, akustinen kitara, laulu
* Jaimoe – rummu, lyömäsoittimet (raita 6), taustalaulu
* Butch Trucks – rummut, patarummut, taustalaulu
* Warren Haynes – soolo- ja komppikitara, slide guitar, akustinen kitara, laulu, taustalaulu
* Allen Woody – basso, nauhaton basso, 6-kielinen basso, akustinen basso, taustalaulu
* Marc Quinones – congat, lyömäsoittimet, rummut (raita 6)

### Vierailevat muusikot
* Paul T. Riddle – rummut (raidat 6 ja 8)

## Arviot
* Allmusic:  

## Lähteet
An Evening with the Allman Brothers Band: First Set

**An Evening with the Allman Brothers Band: First Set** on yhdysvaltalaisen rockyhtye The Allman Brothers Bandin livelevy.  

## Kappaleet
# 
# 
# 
# 
# 
# 
# 
# 
# 

Joulukuun 28 – 31, 1991 – Macon City Auditorium, Macon, Georgia.
Maaliskuun 3 – 4, 1992 – Orpheum Theatre, Boston, Massachusetts.
Maaliskuun 10 – 11, 1992 – Beacon Theatre, New York, New York.

## Kokoonpano
* Gregg Allman – Hammond B-3 urut, piano, akustinen kitara, laulu
* Dickey Betts – soolo- ja komppikitara, akustinen kitara, laulu
* Jaimoe – rummut, taustalaulu
* Butch Trucks – rummut, patarummut, taustalaulu
* Warren Haynes – soolo- ja komppikitara, slide guitar, akustinen kitara, laulu, taustalaulu
* Allen Woody – basso, 5-kielinen nauhaton basso, 18-kielinen basso, akustinen basso, taustalaulu
* Marc Quinones – congat, lyömäsoittimet

### Muut
* Thom Doucette – huuliharppu

## Arviot
* Allmusic:  

## Lähteet
Teheranin yliopisto

**Teheranin yliopisto** () on Iranin pääkaupunki Teheranissa toimiva yliopisto. Yliopiston historia ulottuu yli kahden tuhannen vuoden taakse, alkujaan erityisesti uskonnollisen koulutuksen seminaareihin. Uskonnon ohella opetettiin matematiikkaa, tähtitiedettä, lääketiedettä, kirjallisuutta, biologiaa, fysiikkaa ja kemiaa. Yliopiston uudenaikainen vaihe katsotaan alkaneeksi vuodesta 1934. 

Teheranin yliopistolla on kahdeksan eri kampusaluetta. Yliopistolla on 133 ainelaitosta, 55 tutkimuskeskusta, 550 laboratoriota. Se julkaisee 80 tieteellistä lehteä. 

Yliopistossa on runsas 15&nbsp;000 alemman korkeakoulututkinnon, runsas 27&nbsp;000 maisteritason ja runsas 7&nbsp;000 tohtoritason opiskelijaa. Opetushenkilökuntaan kuuluu 2&nbsp;150 henkeä, joista professoreita on noin 380 ja apulaisprofessoreja 550 (associate prof). Hallinnolliseen henkilökuntaan kuuluu 4&nbsp;700 henkeä, joista runsas puolet on määräaikaisia tai hankepohjaisia.  

Yliopisto on pärjännyt iranilaisyliopistoista parhaiten useimmissa yliopistorankingeista. Shanghain yliopistorankingissa (2014) Teheranin yliopisto sijoittui sijoille 301–400. Brittiläisen maailmanlaajuisen yliopistovertailun QS World University Rankings 2014 versio sisällytti yliopiston sijaluvuille 651–700. Espanjalainen Webometrics luokitteli yliopiston elokuussa 2014 kansallisesti sijaluvulle 1 ja maailmanlaajuisesti sijalle 398. Leidenin yliopiston listuksessa sija oli 566. 

Yliopisto jouduttiin sulkemaan väliaikaisesti 2. toukokuuta 1950, kun noin 4&nbsp;000 opiskelijaa oli mennyt lakkoon. Opiskelijat halusivat lakon avulla varmistaa opiskelumahdollisuutensa.


Kuva:UT Literature snow.jpg| Teheranin yliopiston kirjallisuuden, filosofian ja kasvatustieteen tiedekunnan tiloja.
Kuva:UT honarhaye ziba.jpg| Kuvataiteen ja arkkitehtuurin tiedekunnan rakennus.
Kuva:Fanni2.jpg|Insinööritieteiden tiedekuntaa.
Kuva:UTEH Econ6.jpg|Kauppatieteiden tiedekuntaa.
Kuva:UTEH Library.jpg|Yliopiston kirjastoa.
Kuva:University of Tehran Stadium.JPG| Yliopiston urheilukenttiä.


Tunnettuja Teheranin yliopistossa opiskelleita ovat muun muassa:
* Mohammad Khatami, Iranin presidentti 1997–2005
* Shirin Ebadi, Nobelin rauhan palkinnon voittaja (2003)
* Mehdi Bazargan, Iranin väliaikaishallinnon pääministeri 4.2.–6.11.1979
* Jamshid Amouzegar, Iranin pääministeri 7.8.1977–27.8.1978
* Mohammed Mossadeq, Iranin pääministeri 1951–1953
* Younan Nowzaradan, iranilaissyntyinen amerikkalainen lihavuuslääkäri

## Lähteet

## Aiheesta muualla
Where It All Begins

**Where It All Begins** on yhdysvaltalaisen rockyhtye The Allman Brothers Bandin levy vuodelta 1994.  

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Gregg Allman – urut, laulu
* Dickey Betts – soolokitara, laulu
* Warren Haynes – soolokitara, laulu
* Allen Woody – basso
* Jaimoe – rummut, lyömäsoittimet
* Butch Trucks – rummut
* Marc Quinones – lyömäsoittimet

## Arviot
* Allmusic:  

## Aiheesta muualla
* Where It All Begins discogs.com -sivustolla

## Lähteet
Tampereen Eteläinen seurakunta

**Tampereen Eteläinen seurakunta** on yksi Tampereen seurakunnista. Seurakunta on perustettu vuonna 2014. Eteläisen seurakunnan alueella on kolme kirkkoa: Hervannan kirkko, Härmälän kirkko ja Viinikan kirkko, joista Hervannan kirkko on pääkirkko. Kirkkoherrana toimii Kaija Karvala. Tampereen Eteläinen seurakunta kuuluu Tampereen evankelis-luterilaiseen seurakuntayhtymään ja Tampereen tuomiorovastikuntaan.

## Historiaa
Tampereen Eteläinen seurakunta perustettiin 7. tammikuuta 2014, kun Hervannan seurakunta, Härmälän seurakunta ja Viinikan seurakunta lakkautettiin ja niiden muodostamalle alueelle muodostettiin uusi Tampereen Eteläinen seurakunta.

## Kirkot

### Hervannan kirkko
Hervannan kirkko sijaitsee keskeisellä paikalla nk. Hervannan keskusakselissa. Alue on arkkitehtien Reima ja Raili Pietilän suunnittelema. Julkisivussa on käytetty punatiiltä ja kaarevia muotoja. Vierekkäin sijaitsevat Hervannan vapaa-aikakeskus, toimintakeskus, liikekeskus ja kirkko muodostavat yhtenäisen kokonaisuuden. Hervannan seurakunta perustettiin vuonna 1980.. Hervannan kirkko rakennettiin vuonna 1979.

Hervannassa on toteutettu kansallisestikin merkittäviä ja ennakkoluulottomia pioneerihankkeita 1980-luvulla kaupungin ja seurakunnan toimintana. Nuorille oli tarjolla seurakunnan ylläpitämä ennaltaehkäisevä Poikkeustila-kokeilu. Kirkkosalin takaosassa oli nuorisotilaksi nuorten omaan makuun sisustettu huone. Poikkeustila-niminen paikka avattiin 80-luvulla ennakkoluulottamasti kirkkoon punk-rock-kauden kukoistaessa.

### Härmälän kirkko

Härmälän kirkko rakennettiin vuonna 1953 omakotitaloalueen keskelle lähelle vanhaa lentokenttää. Alun perin se toimi seurakunnan pääkirkkona. Kirkko rakennettiin vuonna 1949 pappila- ja seurakuntataloksi, vasta vuonna 1972 tehtiin kirkkosali. Rakennuksen ovat suunnitelleet Elma ja Erik Lindroos.

### Viinikan kirkko
Viinikan kirkko sijaitsee Tampereella Viinikan kaupunginosassa. Kirkolla on korkea 50-metrinen torni. Kirkon on suunnitellut Yrjö Waskinen ja se vihittiin käyttöön vuonna 1932. Kirkko on suojelukohde.

## Kirkkoherrat
* 2014–2020: kirkkoherra Jussi Mäkinen
* 2020–2022: kirkkoherra Jari Kuusi
* 2022–2023: vs. kirkkoherra Ari Rantavaara
* 2023– kirkkoherra Kaija Karvala

## Katso myös
* Uskonto Tampereella
* Tampereen seurakuntayhtymä
* Uusi Verso
* Hervannan Katukappeli

## Lähteet

## Aiheesta muualla
* Eteläisen seurakunnan verkkosivut
Aino Linnamaa

**Aino Linnamaa** (s. 15. kesäkuuta 1993) on suomalainen entinen lentopalloilija, joka edusti salolaista LP Viestiä. Hänen kasvattajaseura on Team Tawast-Volley Hämeenlinnassa. Liigauran Linnamaa aloitti LiigaEuran paidassa lokakuussa 2013 HPK:ta vastaan pelatussa vieraspelissä. LiigaEurassa pelejä kertyi avauskaudella vain kaksi pääosan kaudesta kuluessa kasvattajaseura TTV:n paidassa. LP Viestiin Linnamaa siirtyi kaudeksi 2014-2015. Suomen Cupin hän oli voittamassa 2014 ja Suomen mestaruuden 2015. Pelipaikaltaan Linnamaa on libero.

Vuodesta 2018 lähtien Aino Linnamaa on siirtynyt painonnoston pariin ja noussut kahdessa vuodessa kotimaiseen kärkeen, sekä aloittanut kansainvälisen uran Suomen maajoukkueessa. Vuonna 2019 hän toimi Painonnostoliiton toiminnanjohtajan sijaisena. Linnamaa edustaa Hauhon Sisua.

## Lähteet
Lurpak

**Lurpak** on tanskalainen yritys, joka myy voita. Yhtiön omistaa Arla Foods. Lurpakia myydään 95 eri maassa ympäri maailmaa, ja se tunnetaan parhaiten omalaatuisesta hopeanvärisestä pakkauksestaan.

Lurpakin perusti joukko maidontuottajia vuonna 1901. Sen logossa on kuvattuna muinaisskandinaavinen puhallinsoitin lur, josta tulee myös Lurpakin nimen ensimmäinen tavu.

## Tuotteet
Lurpakilla on markkinoilla tällä hetkellä kahdeksan tuotetta, jotka ovat:

*Lurpak Slightly Salted Butter
*Lurpak Unsalted Butter
*Lurpak with Crushed Garlic
*Lurpak Spreadable Slightly Salted
*Lurpak Spreadable Unsalted
*Lurpak Lighter Spreadable Slightly Salted
*Lurpak Lighter Spreadable Unsalted
*Lurpak Lighter Spreadable With Olive Oil

## Lähteet
Kabulin yliopisto

**Kabulin yliopisto** (, ) on Afganistanin pääkaupungissa Kabulissa toimiva yliopisto. Yliopisto on perustettu vuonna 1930. Se on vanhin ja suurin Afganistanissa toimiva korkeakoulu. Yliopistossa on 15 tiedekuntaa.

Vuonna 2020 yliopistossa tapahtui aseellinen välikohtaus, jonka seurauksena 19 ihmistä kuoli ja 22 haavoittui. Terrorijärjestö Isis ilmoitti tehneensä iskun.

## Lähteet

## Aiheesta muualla

* Viralliset kotisivut
Crossroads (Satin Circuksen kappale)

”**Crossroads**” on suomalaisen Satin Circus -popyhtyeen kappale, jolla se osallistui vuoden 2015 Uuden Musiikin Kilpailuun, jonka voittaja puolestaan edustaa Suomea Eurovision laulukilpailussa Wienissä, Itävallassa. Yhtye kuitenkin sijoittui kilpailussa toiseksi Pertti Kurikan Nimipäivät -yhtyeen voittaessa. Kappaleen ovat säveltäneet J.M.A. sekä Patric Sarin. Sanoituksesta puolestaan vastaa Sarinin lisäksi Julia Fabrin sekä yhtyeen jäsenet Paul Uotila, Olli Halonen, Axel Kalland ja Kristian Westerling.

Kappaleella solistina toimii esikoisalbumilla solistina toimineen Kristian ”Krippe” Westerlingin sijasta basisti Paul Uotila.

”Crossroads”-kappaleesta on julkaistu Joonas Laaksoharjun ohjaama musiikkivideo. Video on kuvattu yhdellä otolla.

## Kappaleet
#

## Listasijoitukset

## Lähteet
Henry Chidozie Ugwunna

**Henry Chidozie Ugwunna** (s. 19. toukokuuta 1989 Emo) on nigerialainen jalkapalloilija, joka on vapaa pelaaja. Ugwunna edusti viimeksi Suomen Veikkausliigassa pelaavaa Tampereen Ilvestä. Pelipaikaltaan Ugwunna on hyökkääjä.

Ugwunna pelasi vuodet 2011–2013 Brasiliassa. Vuonna 2011 hän edusti Série D:n Cruzeiro RS:tä pelaten kolme ottelua ja tehden yhden maalin. Vuonna 2012 hän pelasi Série B:n Arapiraquensessa kolme ottelua ilman maaleja. Seuraavana vuonna hän pelasi Série C:ssä Clube de Regatas Brasilin riveissä viisi ottelua.

Kauden 2013–2014 Ugwunna vietti Alankomaiden kolmanneksi korkeimman sarjatason Topklassen Haaglandiassa. Hän teki 13 pelaamassaan pelissä kahdeksan maalia.

Vuonna 2014 Ugwunna siirtyi Suomen Ykkösen Valkeakosken Hakaan. Kauden 2014 aikana hänelle kertyi Hakassa 21 ottelua, joissa hän onnistui maalinteossa neljä kertaa.

Tammikuussa 2015 Ugwunna meni testiin Veikkausliigaan MyPan tilalle nousseeseen Tampereen Ilvekseen. Ugwunna teki ensimmäisessä Liigacupin ottelussa KuPSia vastaan Ilveksen molemmat maalit ja solmi tamperelaisseuran kanssa yksivuotisen sopimuksen helmikuussa 2015. Hän loukkaantui pahasti vielä saman kuun aikana Liigacupin ottelussa polven ristisiteiden hajottua. Ugwunna palasi pelikentille syyskuussa Kuopion Palloseuraa vastaan tehden samalla pääsarjadebyyttinsä. Ensimmäisen veikkausliigamaalinsa Ugwunna teki seuraavassa kuussa SJK:n verkkoon. Hän pelasi kauden aikana neljässä Veikkausliigan ottelussa tehden yhden maalin. 

## Lähteet
* 
* http://nr.soccerway.com/players/henry-chidozie-ugwunna/199976/
* http://www.ilvesedustus.com/uutiset.html?493 

### Viitteet
Truls Sønstehagen Johansen

**Truls Sønstehagen Johansen** (s. 26. kesäkuuta 1991 Elverum) on norjalainen yhdistetyn hiihtäjä. Hän edustaa Elverumhoppia.

Johansen debytoi yhdistetyn maailmancupissa joulukuussa 2009 Lillehammerissa suurmäen ja kymmenen kilometrin hiihdon kilpailussa sijoittuen sijalle 27. Näin ollen Johansen nappasi heti uransa ensimmäiset maailmancupin pisteet. Hänen paras sijoituksensa maailmancupin osakilpailussa on kahdeksas sija, jonka hän saavutti Tšaikovskin kilpailusta tammikuulta 2014. Continental Cupista Johansen on saavuttanut kahdeksan osakilpailuvoittoa. 

Nuorten MM-kilpailuista Johansen on saavuttanut joukkuekilpailun kultaa vuodelta 2009, hopeaa vuodelta 2010 ja pronssia vuodelta 2008.

## Lähteet
*
Reach for the Sky

**Reach for the Sky** on yhdysvaltalaisen rockyhtye The Allman Brothers Bandin levy vuodelta 1980.  

## Kappaleet
### A-puoli
# 
# 
# 
# 

### B-puoli
# 
# 
# 
# 

## Kokoonpano
* Gregg Allman – urut, laulu
* Dickey Betts – soolokitara, slide guitar, syntetisaattori, laulu
* David "Rook" Goldflies – basso
* Jaimoe" Johnny Lee Johnson – rummut
* "Dangerous" Dan Toler – soolo- ja komppikitara
* Butch Trucks – rummut, sähkörummut
* Mark Morris – congat, timbaalit, lyömäsoittimet
* Mike Lawler – syntetisaattori, piano, sähköpiano
* Jim Essery – huuliharppu
* Johnny Cobb – piano, taustalaulu

## Arviot
* Allmusic:  

## Lähteet
Lophopyxidaceae

**Lophopyxidaceae** on yhden kasvilajin käsittävä heimo koppisiemenisten Malpighiales-lahkossa. Heimon ainoa laji on *[[Lophopyxis maingayi]]*.

## Tuntomerkit
Laji on liaani, joka kiipeilee lehtikärhien avulla. Varren sekundaarinen paksuuskasvu on anomalinen; jälsi muodostaa nilasolukkoa sisäänpäin (normaalisti koppisiemenisillä ulospäin ja puusolukkoa sisäänpäin). Lehtiasento on kierteinen, lehdet melko vahvasahaisia, sulkasuonisia. Kasvi on yksikotinen; yksineuvoiset kukat sijaitsevat samassa kasviyksilössä. Kukinto on haarautuva ja osakukinnot ovat pienikukkaisia tiheitä ryhmiä. Kukkaperä on ohut, verhiö yhdislehtinen, teriö pieni ja verhiötä lyhyempi. Herttamaiset tai munuaisenmuotoiset mesirauhaset kiinnittyvät terälehtiin. Hedekukissa on yhtä monta hedettä kuin on verholehtiä; ne sijaitsevat kohdakkain. Emikukissa mesirauhaset ovat kasvaneet yhteen, yhdislehtinen sikiäin muodostuu tavallisesti viidestä emilehdestä ja on uurteinen, luotit ovat naskalimaisia. Hedelmä on viisisiipinen samara ja verhiöllinen.

## Levinneisyys
*Lophopyxis maingayi* kasvaa Malaijien saaristosta Salomonsaarille ja Karoliinien saarille ulottuvalla alueella.

## Luokittelu
Kasvia on aiemmin pidetty kelaskasvien (Celastraceae) yhteyteen kuuluvana.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* Kuvia: http://www.boldsystems.org/index.php/Taxbrowser_Taxonpage?taxid=444868